ئەگەر شوێنێکی جیهان هەبێت
کە دۆزینەوەی شوێنێک بۆ کڕین یان کرێ قوورس بێت،
سیدنییە.
ئەگەر بەم دواییەش ویستبێتت لێرە ماڵێک بدۆزیتەوە،
ئەوا ئاشنایت بە کێشەکە.
هەرجارێک ئەچیتە ناو ماڵێکی کراوە،
هەندێک زانیاری دەزانیت لەسەر ئەوەی چی هەیە لەوێ، و
چیش هەیە لە بازاڕدا،
بەڵام هەرجارێک ئەچیتە دەرەوە،
خۆت ئەخەیتە بەر مەترسی ئەوەی باشترین شوێنت لەکیس بچێت.
کەواتە چۆن ئەزانیت کە کەی ئەتوانی هەنگاو بنێیت
لە ئامادەبوونەوە بۆ بڕیاردان؟
ئەمە کێشەیەکی قورسە و ئاشناین پێی
کە لەوانەیە سەرت بسوڕمێت لەوەی چارەسەرێکی سادەی هەیە.
لەسەدا ٣٧.
(پێکەنین)
ئەگەر ئەتەوێت ئەگەرەکان زۆرترین بکەیت کە باشترین شوێنت پێئەدۆزرێتەوە،
پێویستە سەیری لەسەدا ٣٧ی شوێنەکانی بازاڕ بکەیت، و
ئینجا بڕیار بدە لەسەر شوێنی دواتر کە ئەیبینیت،
کە باشتر ئەبێت لە هەر شتێک کە پێشتر بینیبێتت.
یان ئەگەر مانگێکە ئەگەڕێیت، لەسەدا ٣٧ی کاتەکە وەرگرە --
واتە ١١ ڕۆژ، بۆ دانانی ستانداردێک -- و
ئینجا ئامادە ئەبیت.
ئەمە ئەزانین چونکە هەوڵدان بۆ دۆزینەوەی شوێنی ژیان
نموونەیەکە بۆ کێشەی باشترین هەلومەرج بۆ وەستان.
پۆلێک کێشە کە بە چڕی توێژینەوەیان بۆ کراوە
لەلایەن بیرکاری زانەکان و زاناکانی کۆمپیتەر.
من زانام لە بوواری توانای لێکدانەوە.
کاتی خۆم بەسەر ئەبەم لە هەوڵدان بۆ تێگەشتنی
ئەوەی مێشکی مرۆڤ چۆن کار ئەکات،
لە سەرکەوتنە سەرسوڕهێنەرەکانمانەوە بۆ شکستە قوورسەکانمان.
بۆ ئەوە، بیر لە پێکهاتەی ژماردن ئەکەمەوە
بۆ کێشەکانی کە لە ژیانی ڕۆژانەیا سەرهەڵئەیەن، و
چارەسەر نموونەییەکان بەراورد ئەکەین بەو کێشانە
بە شێوازی هەڵسوکەوتکردنمان.
وەک کاریگەری لاوەکی،
ئەتوانم ببینم کە چۆن بەکارهێنانی کەمێک لە زانستی کۆمپیتەر
ئەکرێت بڕیاردان بۆ مرۆڤ ئاسانتر بکات.
پاڵنەرێکی کەسیم هەیە بۆ ئەمە.
کە گەورەبووم لە پێرس وەک کوڕێک کە زۆر بە وریاییەوە ئەجوڵامەوە...
(پێکەنین)
هەمووکات هەوڵم ئەیا بەو شێوەیە بجوڵێمەوە کە ژیرانە بوو بەلامەوە،
بۆ هەموو بڕیارێک لێکدانەوەم ئەکرد،
هەوڵم ئەیا بزانم باشترین هەلبژاردن چی ئەبێت.
بەڵام ئەمە نزیکبوونەوەیەکە کە زۆر بەسوود نییە
کاتێک ئەکەویتە ناو ئەو جۆرە کێشانەی تووشیان ئەبیت
کاتێک گەورە ئەبیت.
لە خاڵێکدا، تەنانەت هەوڵمیا لەگەڵ خۆشەویستەکەم جیابمەوە
چونکە هەوڵدان بۆ لەبەرچاوگرتنی ویستەکانی ئەویش و خۆشم و
ئینجا دۆزینەوەی باشترین چارەسەر --
(پێکەنین)
زۆر ماندووی ئەکردم.
(پێکەنین)
پێی وتم کە نزیکبوونەوەیەکی هەڵەم گرتۆتە بەر
بۆ چارەسەرکردنی کێشەکە -- و
دوواتر بوو بە هاوسەرم.
(پێکەنین)
(چەپڵەلێدان)
ئەگەر هێندە بچووک بێت وەک هەڵبژاردنی چێشتخانەکەی ئەچیت بۆی
یان هێندەی ئەوە گرنگ بێت بڕیار بەیت هەتا ماویت ژیانت لەگەڵ کێ ئەبەیتە سەر،
ژیانی مرۆڤەکان پڕە لە کێشەکانی لێکدانەوەی ژمارەیی
کە تەنیا بە هەوڵدانی خۆت چارەسەرکردنی قورس ئەبێت.
بۆ ئەو کێشانە،
باشترە ڕاوێژ بە پسپۆڕەکان بکرێت:
زاناکانی کۆمپیتەر.
(پێکەنین)
کاتێک بۆ ئامۆژگاری تەمەن ئەگەڕێیت،
لەوانەیە زاناکانی کۆمپیتەر یەکەمین کەس نەبن قسەیان لەگەڵ بکەیت.
ژیان بەسەر بردن وەک کۆمپیتەرێک --
بەشێوەیەکی سادەکراو پێشبینی بۆکراو گشتگیر و ورد --
زۆر لە خۆش ناچێت.
بەڵام بیرکردنەوە لە زانستی کۆمپیتەری بڕیارەکانی مرۆڤ
دەریئەخات کە لە ڕاستیدا، پاشەوپێش لەمە تێگەشتووین.
کاتێک بەکاریئەهێنیت بۆ کێشە قورسە هەمەجۆرەکانی
لە ژیانی مرۆڤدا سەرهەڵئەیەن،
شێوەی چارەسەرکردنی ئەو کێشانە لەلایەن ئەو کۆمپیتەرانەوە
زۆر لە شێوەی هەلسوکەوتی کەسەکان ئەچن.
بۆ نموونە هەوڵی بڕیاردان لەسەر ئەوەی بچیت بۆ کام رێستۆرانت.
ئەمە کێشەیەکە کە بەدیاریکراوی پێکهاتەیەکی لێکدانەوەی ژمارەیی هەیە.
ژمارەیەک هەڵبژاردن لەبەردەستدایە،
یەکێک لەوانە هەڵئەبژێریت، و
بۆ ڕۆژی دواتریش ڕووبەڕووی هەمان بڕیار ئەبیتەوە.
لەو هەلومەرجەدا،
ئەکەویتە ناو ئەو دەستەواژەیەی زانایانی کۆمپیتەر پێی ئەڵێن
"ئاڵوگۆڕی لێکۆڵینەوە-قۆستنەوە."
پێویستە بڕیارێک بەیت
کە ئایا ئەتەوێت شتێکی نوێ تاقی بکەیتەوە --
لێکۆڵینەوە، و کۆکردنەوەی هەندێک زانیاری
کە لەوانەبێت لە داهاتوودا بتوانیت بەکاریبێنیت --
یان تەواو ئەچیت بۆ شوێنێک کە خۆت ئەزانیت زۆر باشە --
ئەو زانیارییانە بەکار ئەهێنیت کە تا ئەو ساتە کۆتکردۆتەوە.
ئاڵوگۆڕی لێکۆڵینەوە/قۆستنەوە هەموو جارێک دەرئەکەوێت کاتێک ئەتەوێت هەڵبژێریت
لەنێوان تاقیکردنەوەی شتێکی نوێ و
ڕۆشتن لەگەڵ شتێکا کە خۆت ئەزانیت زۆر باشە،
ئەگەر گوێگرتن بێت لە گۆرانی
یان هەوڵدان بۆ بڕیاردان لەسەر ئەوەی کاتی خۆت لەگەڵ کێ بەسەر ئەبەیت.
هەروەها کێشەیەکیشە کە کۆمپانیاکانی تەکنەلۆجیا ڕووبەڕووی ئەبنەوە
کاتێک هەوڵئەیەین شتێک بکەن وەک بڕیاردان لەسەر نیشاندانی کام ریکلام لەسەر ماڵپەڕ.
ئەبێت ریکلامێکی نوێ نیشان بەن یان شتێک فێربن لەبارەیەوە،
یان ئەبێت ریکلامێکت نیشان بەن
کە خۆیان ئەزانن ئەگەری زۆری هەیە کلیکی لەسەر بکەیت؟
بەدرێژایی ٦٠ ساڵی ڕابردوو،
زانایانی کۆمپیتەر بەرەوپێشچوونێکی زۆریان کردووە لە تێگەشتن لە
ئاڵووگۆڕی لێکۆڵینەوە/قۆستنەوە، و
ئەنجامەکانیان هەندێک تێگەشتنی سەرسوڕهێنەر ئەیات.
کاتێک هەوڵ ئەیەیت بڕیار بەیت بۆ کام رێستۆرانت بچیت،
یەکەم پرسیار کە ئەبێت لەخۆتی بکەیت ئەوەیە
کە چەندێک زیاتر لەناو شارەکەیا ئەبیت.
ئەگەر تەنیا بۆ ماوەیەکی کورت لەوێبیت،
کەواتە ئەبێت بیقۆزیتەوە.
کۆکردنەوەی زانیاری هیچ سوودی نییە.
تەنیا بڕۆ بۆ شوێنێک کە ئەزانیت خۆشە.
بەڵام ئەگەر ئەزانیت بۆ ماوەیەکی زیاتر ئەمێنیتەوە، بگەڕێ.
شتێکی نوێ تاقیکەرەوە، چونکە زانیارییەکەی دەستت ئەکەوێت
شتێکە ئەکرێت لە داهاتووشا هەڵبژاردنەکانت باشتر بکات.
بەهای زانیارییەکە زیاد ئەکات
ئەگەر دەرفەتی زیاترت هەبێت بۆ ئەوەی بەکاریان بهێنیت.
ئەم بنەمایە ئەتوانێت تێگەشتنمان باتێ
لەسەر پێکهاتەی ژیانی مرۆڤیش.
منداڵان ناوبانگێکی باشیان نییە کە ژیرانە بجووڵێنەوە.
هەمووکات شتی نوێ تاقی ئەکەنەوە، و
هەوڵ ئەیەن بیخەنە دەمییانەوە.
بەڵام ڕاستییەکەی، ئەمە ڕێک ئەو شتەیە کە ئەبێ بیکەن.
لە قۆناغی لێکۆڵینەوەی ژیانیاندان، و
لەوانەیە هەندێک لەو شتانەش تامیان خۆش دەرچێت.
لە کۆتاییەکەی تری شەبەنگەکەشدا،
پیاوە پیرەکەی هەموو جارێک ئەچێت بۆ هەمان چێشتخانە و
هەموو جارێک هەمان شت ئەخوات
کەسێکی وشک نییە --
لەبارترین هەڵئەبژێرێت.
(پێکەنین)
ئەو زانیارییانە ئەقۆزێتەوە کە دەستی کەوتووە
لەڕێگەی ئەزموونی ژیانییەوە.
بەشێوەیەکی گشتی تر،
زانین دەربارەی ئاڵووگۆڕی لێکۆڵینەوە/قۆستنەوە
ئەکرێت کەمێک ئاسانتری بکات بۆت کە پشوو بەیت و ئاسانتری بکات بۆت
کاتێک هەوڵ ئەیەیت بڕیارێک بەیت.
پێویست ناکا هەموو شەوێک بچیت بۆ باشترین چێشتخانە.
سەرکێشی بکە، شتێکی نوێ تاقی بکەرەوە، بگەڕێ.
لەوانەیە شتێک فێربیت. و
زانیارییەکەی کە دەستت ئەکەوێت
لە تەنیا ژەمە خۆراکێکی باش زیاتر ئەهێنێت بۆت.
زانستی کۆمپیتەریش ئەکرێت یارمەتیدەربێت ئاسانتری بکات بۆمان
لە شوێنەکانی تری ماڵەوە و لە شوێنی کاریش.
ئەگەر هەرجارێک پێویستی کردبێت دۆڵابەکەت ڕێک بخەیت،
بڕیارێکی یەکلاکەرەوەی قورس یەتە بەردەمت:
ئەبێ بڕیار بەیت کام لە شتەکان ئەهێڵیتەوە
کام لە شتەکانیش فڕێ ئەیەیت.
دەرکەوت مارتا ستیوارت زۆری بیر لەمە کردۆتەوە --
(پێکەنین)
هەندێک ئامۆژگاری باشی هەیە.
ئەڵێت، "چوار پرسیار لەخۆت بکە:
چەندێکە هەمە؟
هێشتا سوودی هەیە؟
هاوشێوەی شتێکە کە هێشتا هەمە؟
ئەی دوایین جار کەی بوو کە لەبەرم کرد یان بەکارم هێنا؟"
بەڵام کۆمەڵێکی تر پسپۆڕیش هەیە
کە زیاتر بیریان لەم کێشەیە کردۆتەوە، و
ئەلێن کە یەکێک لەم پرسیارانە لەوانی تر گرنگترە.
ئەو پسپۆڕانە؟
ئەو کەسانەی نەخشەی سیستمی یادەوەری کۆمپیتەرەکان دائەنێن.
زۆربەی کۆمپیتەرەکان دوو جۆر سیستمی یادەوەرییان هەیە:
سیستمێکی یادەوەری خێرا،
وەک چەند خەریتەیەکی یادەوەری کە توانای سنورداریان هەیە،
چونکە ئەو خەریتانە گرانن، و
سیستمێکی یادەوەری خاو، کە زۆر گەورەترە.
بۆ ئەوەی کۆمپیتەر بە باشترین شێوە کار بکات،
ئەبێت دڵنیابیت لەوەی کە
ئەو پارچە زانیارییانەی کە ئەتەوێت بەردەست بێت بۆت
لە سیستمی یادەوەری خێرایا بێت،
بۆ ئەوەی خێرا بچیتە سەریان.
هەرجارێک ئەچیتە سەر پارچە زانیارییەک،
ئەچێتە سەر یادەوەری خێرا و
ئەبێ کۆمپیتەرەکە بڕیار بات کام شت لابەرێت لەسەر ئەو یادەوەرییە،
چونکە توانای سنووردارە.
بەدرێژایی ساڵەکان،
زانایانی کۆمپیتەر چەند ستراتیجییەکی جیاوازیان تاقیکردۆتەوە
بۆ بڕیاردان لەسەر ئەوەی چی لە یادەوەری خێرا لابەرن.
هەندێک شتیان تاقیکردۆتەوە وەک هەڵبژاردن بە هەڕەمەکی
یان بەکارهێنانی ئەوەی پێی ئەوترێت "بنەمای، یەکەم بۆ ناوەوە، یەکەم بۆ دەرەوە،
واتە لابردنی ئەو شتەی
زۆرترین ماوە لەناو یادەوەرییەکەیا بووە.
بەڵام ستراتیجییەکەی کاریگەرترینە
تیشک ئەخاتە سەر ئەو شتانەی بەو دواییە کەمترین جار بەکارهێنراوە.
واتە ئەگەر بڕیاری ئەوە بەیت کە شتێک لە یادەوەری دەربکەیت،
پێویستە ئەو شتە دەربکەیت کە دوایین جار لە دوورترین کاتی ڕابردوودا کراوەتەوە. و
ئەمەش جۆرە لۆجیکێکی دیاریکراوی هەیە.
ئەگەر ماوەیەکی زۆر تێپەڕیوە بەسەر دوایین جار کە ئەو زانیارییەت بۆ بەردەست بووە،
ئەوا ماوەیەکی درێژخایەن ئەبێت
پێش ئەوەی پێویست بکات بەوەی دووبارە بیکەیتەوە.
دۆڵابەکەشت هەر وەک یادەوەری کۆمپیتەرەکەیە.
شوێنێکی سنووردارت هەیە، و
پێویستە ئەو شتانە بهێڵیتەوە کە ئەگەری هەیە زیاتر پێویست پێیان بێت
بۆ ئەوەی بە زووترین کات بەردەست بن بۆت.
ناسینەوەی ئەوە،
لەوانەیە شایەنی بێت ئەو بنەمایە بەکاربێنیت کە بەو دواییە کەمترین بەکارهێنراوە
بۆ ڕێکخستنەوەی دۆڵابەکەشت.
بۆیە ئەگەر بگەڕێینەوە سەر چوار پرسیارەکەی مارتا،
زاناکانی کۆمپیتەر ئەڵێن کە لەناو ئەمانەیا،
دوایین دانە گرنگترینە.
بیرۆکەی ڕێکسختنی شتەکان
بۆ ئەوەی ئەو شتانەی زۆرترین پێویستیت پێیەتی زیاتر بەردەست بێت
لە شوێنی کارەکەشت بەکاریەت.
ئابوریناسی ژاپۆنی یوکیۆ نۆگوچی
سیستمێکی فایل دانانی داهێناوە کە ڕێک ئەم خاسیەتەی هەیە.
بە سندووقێکی کارتۆنی دەستیپێکرد، و
بەڵگەنامەکانی خۆی خستە ناو سندوقەکەوە لە بەری لای چەپەوە.
هەرجارێک کە بەڵگەنامەیەکی دائەنا،
ئەوانەی تری ئەخستە ئەو لاوە و
ئەو بەڵگەنامەیەی ئەخستە بەری لای چەپی سندووقەکە. و
هەرجارێک بەڵگەنامەیەکی ئەویست، دەری ئەهێنا،
سەیری ئەکرد و دووبارە ئەیخستەوە بەری لای چەپەوە.
دەرئەنجام، بەڵگەنامەکان لە چەپەوە بۆ ڕاست ڕێز ئەکران
بەپێی ئەوەی دواین جار بەکارهێنراون.
بۆی دەرکەوت ئەتوانێت بەخێرایی ئەوە بدۆزێتەوە کە بۆی ئەگەڕێت
بە دەستکردن بە گەڕان لە لای چەپی سندوقەکە و
ڕۆشتن بەرەو لای ڕاست.
پێش ئەوەی خۆت بکەیت بەماڵەوەیا و ئەم سیستمی جیاکردنەوەیە بەکاربێنیت --
(پێکەنین)
شایەنی ئەوەیە درک بەوە بکەیت کە خۆت هەر وات کردووە.
(پێکەنین)
ئەو تۆپەڵە کاغەزەی سەر مێزەکەت
کە وەک شێواو و ڕێکنەخراو سەیر ئەکرێت،
ڕاستییەکەی ئەو کاغەزانە زۆر باش کۆکراوەن --
(پێکەنین)
ئەگەر کاتێک کاغەزێک دەر ئەکەیت،
بیخەیتەوە سەری سەرەوەی تۆپەڵە کاغەزەکە،
ئینجا ئەو کاغەزانە لە سەرەوە بۆ خوارەوە ڕێک ئەخرێن
بەپێی ئەوەی کامیان دوایین جار بەکارهاتوون،
لەوانەشە خێرا ئەوە بدۆزیتەوە کە بۆی ئەگەڕێیت
بە سەیرکردنی سەری سەرەوەی کاغەزەکان.
ڕێکخستنی دۆڵابەکەت یان سەر مێزەکەت
لەوانەیە گەورەترین کێشەی ژیانت نەبێت.
هەندێک جار کێشەکانی ژیانمان کە ئەبێت چارەسەریان بکەین زۆر زۆر قورسن.
بەڵام تەنانەت ئەو جارانەش،
زانستی کۆمپیتەر ئەکرێت هەندێک ستراتیجیمان باتێ و
لەوانەشە دڵنەواییەک.
باشترین ئەلگۆریتم ئەوەیە ئەو شتە بکەیت کە زیاتر ڕێی تێئەچێت
لە کەمترین کاتدا.
کاتێک کۆمپیتەرەکان کێشەی گەورەیان تێئەکەوێت،
ئەیانکەن بە کێشەی بچوکەوە بۆ مامەڵەکردن لەگەڵی --
بە بەکارهێنانی بەهەڕەمەکی کردنیان،
بە لابردنی بەربەستەکان یان ڕێگەدان بە نزیککردنەوەکان.
چارەسەرکردنی ئەو کێشە سادەترانە
ئەکرێت تێگەشتنت باتێ بۆ کێشەکانی قورسترن، و
هەندێک جاریش بەشێوەی خۆیان چارەسەری زۆر باش بەرهەم ئەهێنن.
زانینی هەموو ئەمە یارمەتی یاوم پشوو بەم کاتێک ئەزانم ئەبێت بڕیارێک بەم.
ئەکرێت یاسای لەسەدا ٣٧ەکەی دۆزینەوەی ماڵێک وەرگری وەک نموونە.
بەهیچ شێوەیەک ناتوانیت هەموو هەڵبژاردنەکان لەبەرچاو بگریت،
بۆیە پێویستە سەرکێشی بکەیت. و
تەنانەت ئەگەر ستراتیجی لەبارترینیش بەکاربێنیت،
گرنتی باشترین ئەنجامت نابێت.
ئەگەر شوێن یاسای لە سەدا ٣٧ بکەویت،
ئەگەری ئەوەی کە باشترین شوێن بدۆزیتەوە --
کە جێی پێکەنینە ...
(پێکەنین)
لەسەدا ٣٧ە.
زۆربەی جارەکان شکست ئەهێنیت.
بەڵام ئەوە باشترینە پێت بکرێت.
دەرئەنجام، زانستی کۆمپیتەر ئەکرێت یارمەتیمان بات لێبووردەتر بیت
بۆ سنوورەکانی بۆمان دانراوە.
ناکرێت کۆنترۆڵی ئەنجامەکان بکەیت، تەنیا پرۆسەکان ئەکرێت.
هەتا باشترین پرۆسەکانی خۆت بەکارهێنابێت،
ئەوا باشترینت کردووە کە پێتبکرێت.
هەندێک جار ئەو باشترین پرۆسانە سەرکێشی کردن لەخۆ ئەگرێت --
هەموو هەلبژاردنەکان لەبەرچاو نەگریت،
یان ئامادەبیت جێگیر ببیت لەسەر چارەسەرێکی باش.
ئەمانە خۆبەدەستەوەیانەکان نین کە پێویستە بیکەین کاتێک ناتوانین ژیر بین --
ئەوە واتای ژیر بوونە.
زۆر سوپاس.
(چەپڵەلێدان)